- 190 - 



Fyrretræ, som jeg nogle Steder i Sverige har set det, sidder noget 

 over Jorden inde ved Stammen, idet jeg nemlig stræbte efter saa 

 vidt muligt at udfinde Niveauet for Jordoverfladen paa den Tid 

 Træerne voksede. En fattig Mand havde fjernet en Del Stød, som 

 var lette at faa fat i. Det lykkedes kun at finde 27 Steder, hvor 

 baade Fordybningen i Jorden og Stumper af Ved og Bark med 

 Sikkerhed viste, at der havde staaet et Træ. Paa saadanne Steder 

 anbragtes Maalestangen, hvor Rødderne havde ligget. Da dette jo 

 nærmest svarer til Røddernes Underside, maa der lægges noget til 

 for at faa den daværende Jordoverflade. Af den Grund er der paa 

 saadanne Steder lagt 10 cm til de fundne Maal, hvilket vel kan 

 være passende, da Rødderne, naar de er svære, gerne er sammen- 

 trykte og altsaa kun efterlader en smal Fure i Jorden, der let del- 

 vis udfyldes. 



Da Mosens Overflade paa Steder, hvor man antager, den ikke 

 er forstyrret ved Tørvegravning, saaledes Stykkerne A, G, D, H 

 og tildels G, der alle gaar jævnt over i de tilgrænsende dyrkede 

 Marker, viser sig meget lidt ujævn, havde jeg ventet ved Nivel- 

 leringen at finde to udprægede Etager, eftersom der ogsaa fandtes 

 Stød paa opskaaret Bund; men dette synes dog ikke at bekræfte 

 sig. Hosstaaende Tabel x ) over Stødenes Beliggenhed i Højden giver 

 i hvert Fald kun en svag Antydning dertil. De oppløjede Stød 

 (over 200) vilde vel nok for Størstedelen faa Plads omkring 4,50; 

 men ved Betragtning af Tallene paa Stykke H ses det, at der paa 

 uopskaaret Bund nær ved Mosens Rand kan findes Stød i Rummet 

 4,oo — 4,10, og paa Stykke E viser Tallene, at der paa opskaaret 

 Bund langt ude i Mosen findes Stød i samme Højde. Der synes 

 altsaa kun at have været Fyrreskov een Overgang, og 

 at denne først er kommet efter Bopladsens Dannelse ses 

 af, at der, som ovenfor nævnt ; under to Stød er fandet Flintaffald 

 eller Flækker. 



Men hvorledes gaar det til, at der kan opstaa en Fyrreskov? 

 En saadan kan formodentlig dog ikke opstaa midt under Mosens 

 Dannelse, uden at der sker en Forandring; der maa dog sagtens 

 være nogenlunde tørt, for at dette kan ske. Da denne tørre Periode 

 indtraf, har Mosebækkenet endnu ikke været helt udfyldt, siden der 



x ) Sarauws Tabel i „En Stenalders Boplads" S. 19 medtager ikke det laveste 

 Stød 3,25 og det næsthøjeste 4,55, hvilket blev fundet siden ved Bopladsens 

 Fortsættelse mod Nord. Tallene samstemmer, naar der til Sarauws Tal 

 lægges 0,40, som han nævner S. 10. 



